અન્ય એક સવાલના જવાબમાં એણે કહ્યું કે હું ક્રિકેટર યુવરાજ સિંહની બાયો-ફિલ્મ કરતો નથી. હાલ એવી કોઈ યોજના જ નથી. આ અંગે વધુ માહિતી આપતાં એણે કહ્યું કે એક પત્રકાર પરિષદમાં મને પૂછવામાં આવ્યું હતું કે તમને કોઈ સ્પોર્ટમેનની બાયો-ફિલ્મ કરવાની તક મળે તો કોની કરશો ત્યારે મેં ક્રિકેટર યુવરાજ સિંહનું નામ આપ્યું હતું. ત્યારથી આ અફવા વહેતી થઈ કે હું યુવરાજ સિંહની બાયો-ફિલ્મ કરવાનો છું. વાસ્તવમાં કોઈ ફિલ્મસર્જકની એવી યોજના નથી અને મને સાઇન કરવામાં આવ્યો નથી.